Hvað er musteri mormóna?
Musteri Síðari daga heilagra eru frábrugðin öðrum kirkjubyggingum. Meðlimir kirkjunnar fara á þann stað til að gera loforð við Guð. Það eru meðal annars loforð um að halda boðorðin, vera góðir eiginmenn og góðar eiginkonur og liðsinna hvert öðru með því að deila því sem við eigum. Þar sem við trúum að fjölskyldur séu eilífar, þá er margt sem gert er í musterum til að efla fjölskylduböndin enn frekar. Hjónavígslur eru framkvæmdar til að vara alla tíð – ekki einungis „þar til dauðinn aðskilur ykkur.“ Foreldrar og börn verða eilífar fjölskyldur. Við minnumst ættmenna okkar. Mikið starf fer fram í musterum!
Fjölskyldur eru miðpunktur í hamingjuáætlun Guðs fyrir okkur og hjónabandinu er ætlað að vara lengur en „þar til dauðinn aðskilur.“ Í musterishjónavígslu eru eiginmaður og eiginkona eilíflega sameinuð. Þessi hjónavígsla er kölluð „innsiglun,“ því hjónin eru sameinuð í þessu lífi og um eilífð. Brúðurin og brúðguminn lofa að heiðra og elska hvort annað algjörlega og skuldbinda sig til að lifa eftir kenningum og fordæmi Jesú. Ef þau halda þessi loforð, er þeim í staðin lofað að hjónaband þeirra og fjölskylda munu vara áfram í næsta lífi.